**ՀԻՄՆԱՎՈՐՈՒՄ**

**«ԷԴՄՈՆԴ ԽՈՒԴՅԱՆԸ ԵՎ «ԱՐԻՆ ԿԱՊԻՏԱԼ» ՆԵՐԴՐՈՒՄԱՅԻՆ ՍՊԸ-Ն ԸՆԴԴԵՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԲԻՏՐԱԺԱՅԻՆ ԳՈՐԾԻ ՇՐՋԱՆԱԿՆԵՐՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԱՀԵՐԻ ՀԵՏԱԳԱ ՊԱՇՏՊԱՆՈՒԹՅՈՒՆՆ ԱՊԱՀՈՎԵԼՈՒ ՆՊԱՏԱԿՈՎ STEPTOE & JOHNSON ԸՆԿԵՐՈՒԹՅԱՆԸ ՆԵՐԳՐԱՎԵԼՈՒ ԵՎ ՊԱՅՄԱՆԱԳԻՐ ԿՆՔԵԼՈՒ ՄԱՍԻՆ**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

«Էդմոնդ Խուդյանը և «Արին կապիտալ» ներդրումային ԱՊԸ-ն ընդդեմ Հայաստանի Հանրապետության արբիտրաժային գործի շրջանակներում Հայաստանի Հանրապետության շահերի հետագա պաշտպանությունն ապահովելու նպատակով Steptoe & Johnson ընկերությանը ներգրավելու և պայմանագիր կնքելու մասին» Հայաստանի Հանրապետության կառավարության որոշումն ընդունելու անհրաժեշտությունը պայմանավորված է «Էդմոնդ Խուդյանը և «Արին Կապիտալ» ներդրումային ՍՊԸ-ն ընդդեմ Հայաստանի Հանրապետության» (Edmond Khudyan and Arin Capital & Investment Corp. v. Republic of Armenia) թիվ ARB/17/36 ներդրումային արբիտրաժային վեճի շրջանակներում հարուցված չեղարկման, ինչպես նաև արբիտրաժային որոշման հարկադիր կատարման վարույթների շրջանակներում Հայաստանի Հանրապետության շահերը պաշտպանելու գործընթացի ապահովմամբ:

Մասնավորապես, վերոնշյալ արբիտրաժային վեճի շրջանակներում հարուցված արբիտրաժային վճռի չեղարկման և զուգահեռ՝ հարկադիր կատարման վարույթների ընթացքում ՀՀ շահերի պաշտպանության նպատակով Steptoe & Johnson ընկերության (այսուհետ՝ Ընկերություն) ներգրավումը պայմանավորված է մի շարք հանգամանքներով։ Մասնավորապես, Ընկերությունը հաջողությամբ իրականացրել է Հայաստանի Հանրապետության շահերի պաշտպանությունը սույն արբիտրաժային գործի շրջանակներում, ըստ այդմ, լավագույնս տիրապետում է գործի փաստական հանգամանքներին, իրավական փաստարկներին, և առանձնանում է մատուցվող ծառայությունների համար հնարավորինս մատչելի գնառաջարկ ներկայացնելու իր ռազմավարությամբ, ինչպես նաև վճռի կայացումից ի վեր փաստացի աջակցում է ՀՀ կառավարությանը արբիտրաժային վճռի կատարման նպատակով քայլեր ձեռնարկելուն ուղղված աշխատանքների շրջանակներում։

Հարկ է նշել, որ Ընկերության կողմից չեղարկման վարույթի շրջանակներում ՀՀ շահերի պաշտպանությունն իրականացնելու համար ծառայությունների արժեք սահմանվել է 280,000 ԱՄՆ դոլար գումարը, ինչի վճարումը նախատեսվում է իրականացնել «Հայաստանի Հանրապետության 2022 թվականի պետական բյուջեի կատարումն ապահովող միջոցառումների մասին» ՀՀ կառավարության 2021թ դեկտեմբերի 23-ի թիվ 2121-Ն որոշմամբ հաստատված հավելվածներով սահմանված 1223 ծրագրի 11001 միջոցառման ներքո հատկացված միջոցներից։ Իսկ արբիտրաժային վճռի հարկադիր կատարման վարույթի շրջանակներում Ընկերությանը վճարվելիք գումարը նախատեսվում է իրականացնել հարկադիր կատարման արդյունքում հայցվորներից հավաքագրված գումարից՝ ընդհանուր արժեքի առավելագույնը 33%-ի չափով։ Հարկ է նշել, որ նշված գումարը չի ներառում հարկադիր կատարման վարույթի շրջանակներում հայցվորների ակտիվների բացահայտմանն ուղղված աշխատանքների առնչությամբ ծախսերը, ինչը կարող է կազմել 5,000-30,000 ԱՄՆ դոլար։

**Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

«Էդմոնդ Խուդյանը և «Արին կապիտալ» ներդրումային ԱՊԸ-ն ընդդեմ Հայաստանի Հանրապետության արբիտրաժային գործի շրջանակներում Հայաստանի Հանրապետության շահերի հետագա պաշտպանությունն ապահովելու նպատակով Steptoe & Johnson ընկերությանը ներգրավելու և պայմանագիր կնքելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:

**«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ».**

ՀՀ կառավարության սույն որոշման նախագիծը չունի կապ վերոգրյալ ռազմավարական փաստաթղթերի հետ:

**ՏԵՂԵԿԱՆՔ**

**«ԷԴՄՈՆԴ ԽՈՒԴՅԱՆԸ ԵՎ «ԱՐԻՆ ԿԱՊԻՏԱԼ» ՆԵՐԴՐՈՒՄԱՅԻՆ ՍՊԸ-Ն ԸՆԴԴԵՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԲԻՏՐԱԺԱՅԻՆ ԳՈՐԾԻ ՇՐՋԱՆԱԿՆԵՐՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԱՀԵՐԻ ՀԵՏԱԳԱ ՊԱՇՏՊԱՆՈՒԹՅՈՒՆՆ ԱՊԱՀՈՎԵԼՈՒ ՆՊԱՏԱԿՈՎ STEPTOE & JOHNSON ԸՆԿԵՐՈՒԹՅԱՆԸ ՆԵՐԳՐԱՎԵԼՈՒ ԵՎ ՊԱՅՄԱՆԱԳԻՐ ԿՆՔԵԼՈՒ ՄԱՍԻՆ**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**ԱՆՀՐԱԺԵՇՏՈՒԹՅԱՆ**

«Էդմոնդ Խուդյանը և «Արին կապիտալ» ներդրումային ԱՊԸ-ն ընդդեմ Հայաստանի Հանրապետության արբիտրաժային գործի շրջանակներում Հայաստանի Հանրապետության շահերի հետագա պաշտպանությունն ապահովելու նպատակով Steptoe & Johnson ընկերությանը ներգրավելու և պայմանագիր կնքելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության այլ իրավական ակտեր ընդունել անհրաժեշտ չէ: